CELEX: C2006/165/14
Language: el
Date: 2006-07-15 00:00:00
Title: Υπόθεση C-431/04: Απόφαση του Δικαστηρίου (δεύτερο τμήμα) της  4ης Μαΐου 2006  (αίτηση του Bundesgerichtshof — Γερμανία για την έκδοση προδικαστικής αποφάσεως) — Massachusetts Institute of Technology (Δικαιώματα που παρέχει το δίπλωμα ευρεσιτεχνίας — Φάρμακα — Κανονισμός (ΕΟΚ) 1768/92 — Συμπληρωματικό πιστοποιητικό προστασίας για τα φάρμακα — Έννοια της  συνθέσεως δραστικών ουσιών ενός φαρμάκου )

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/8
            
         Απόφαση του Δικαστηρίου (δεύτερο τμήμα) της 4ης Μαΐου 2006 (αίτηση του Bundesgerichtshof — Γερμανία για την έκδοση προδικαστικής αποφάσεως) — Massachusetts Institute of Technology
   (Υπόθεση C-431/04) (1)
   
   (Δικαιώματα που παρέχει το δίπλωμα ευρεσιτεχνίας - Φάρμακα - Κανονισμός (ΕΟΚ) 1768/92 - Συμπληρωματικό πιστοποιητικό προστασίας για τα φάρμακα - Έννοια της «συνθέσεως δραστικών ουσιών ενός φαρμάκου»)
   (2006/C 165/14)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   Massachusetts Institute of Technology
   Αντικείμενο της υποθέσεως
   Αίτηση για την έκδοση προδικαστικής αποφάσεως — Bundesgerichtshof — Ερμηνεία του άρθρου 1, στοιχείο β', του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα (ΕΕ L 182, σ.1) — Έννοια του όρου «σύνθεση δραστικών ουσιών ενός φαρμάκου» — Φάρμακο του οποίου η σύνθεση περιλαμβάνει μια δραστική ουσία και ένα έκδοχο το οποίο αποτελεί αναγκαίο τρόπο χορηγήσεως της δραστικής ουσίας προκειμένου να αποφευχθούν οι τοξικές παρενέργειες
   Διατακτικό της αποφάσεως
   Το άρθρο 1, στοιχείο β', του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα, όπως προκύπτει από την πράξη περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ευρωπαϊκή Ένωση, πρέπει να ερμηνευθεί υπό την έννοια ότι ο όρος «σύνθεση δραστικών ουσιών ενός φαρμάκου» δεν περιλαμβάνει σύνθεση αποτελούμενη από δύο ουσίες από τις οποίες μόνον η μία έχει θεραπευτική δράση για συγκεκριμένη πάθηση, ενώ η άλλη επιτρέπει να λάβει το φάρμακο τη φαρμακευτική μορφή που είναι απαραίτητη για τη θεραπευτική δράση της πρώτης ουσίας για την ίδια πάθηση.
   
      (1)  ΕΕ C 300 της 4.12.2004.